Venetjoen tekojärvi

Venetjoen tekojärvi  on Keski-Pohjanmaalla Kokkolassa ja Halsualla sijaitseva tekojärvi.

Maantietoa 
Tekojärvi sijaitsee laajalla avosoiden alueella Kokkolan ja Halsuan välisellä kunnanrajalla. Sen pinta-ala on 1 500 hehtaaria eli 15 km². Se on 7,9 kilometriä pitkä ja 4,2 kilometriä leveä. Tekojärvi on muodostettu rakentamalla järven lounaisrajalle vajaa kolme kilometriä pitkä patovalli, joka sulkee vedeltä suoran pääsyn Venetjoelle tai alavalle maalle luusuan ympäristössä.

Järven rantaviivan pituus on 64 kilometriä. Rannat ovat enimmäkseen avosuota, soistunutta metsää tai metsää. Järvenrannan lähellä ei ole maatiloja, vaikka padon alla onkin peltoja. Rannoille on rakennettu vain kahdeksan vapaa-ajan asuntoa, yksi metsästysmaja ja kaksi laavua. Lisäksi on pari tekojärven hallintaan liittyviä rakennuksia. Lounaassa on laaja turvetuotantoalue.

Säännöstely 
Järven vedenpinnan korkeus on keskimäärin 133,6 metriä mpy ja järvi on myös säännöstely. Vedenpinnan ala- ja yläkorkeuksille on määrätty raja-arvoiksi 130,47 metriä ja 133,97 metriä mpy.

Vesistösuhteet 
Järvi sijaitsee Perhonjoen vesistössä (vesistöaluetunnus 49) Venetjoen valuma-alueella (49.07), mihin   Venetjoen tekojärven alue (49.072) kuuluu.

Korpiojan valuma-alueen (49.074) laskuoja on Korpioja, joka saa alkunsa Luollonnevalla siihen johdetuista kuivatusojista. Pahkajoen valuma-alueen (49.073) laskujoki on Pahkajoki, jonka nimitys yläjuoksulla on Pahkapuro. Se saa alkunsa Pahkalammesta, joka sijaitsee 16 kilometrin päässä Venetjoen tekojärvestä. Sen laskujoki on Venetjoki, joka laskee Venetjoen alaosan alueella (49.071) Halsuanjärveen. Halsuanjärvestä alkaa Halsuanjoki, joka yhtyy Perhonjokeen Siponkoskella ja se jatkaa eteenpäin laskien Kokkolassa Perämereen.

Tekojärven alueella on suoalueella olevia suojärviä, mutta niistä vain Särkisenjärvi on yli hehtaarin kokoinen. Niistä ei ole laskuojayhteyttä tekojärveen. Kotkanneva on luonnonsuojelualuetta.

Lähteet 

Perhonjoen vesistö
Kokkolan järvet
Halsuan järvet
Suomen tekojärvet
Kälviä